CELEX: 62011FN0022
Language: mt
Date: 2011-02-28 00:00:00
Title: Kawża F-22/11: Rikors ippreżentat fit- 28 ta’ Frar 2011 — Conticchio vs Il-Kummissjoni

7.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 139/31
            
         Rikors ippreżentat fit-28 ta’ Frar 2011 — Conticchio vs Il-Kummissjoni
   (Kawża F-22/11)
   2011/C 139/58
   Lingwa tal-kawża: it-Taljan
   
      Partijiet
   
   
      Rikorrenti: Rosella Conticchio (Ruma, l-Italja) (rappreżentanti: R. Giuffridda u A. Tortora, avukati)
   
      Konvenuta: Il-Kummissjoni Ewropea
   
      Suġġett u deskrizzjoni tal-kawża
   
   L-annullament tad-deċiżjoni dwar id-determinazzjoni tad-drittijiet għall-pensjoni tar-rikorrenti inkwantu ġie rrikonoxxut lilha dritt għall-pensjoni ta’ rtirar fil-grad AST7/1 minflok fil-grad AST7/2.
   
      Talbiet tar-rikorrenti
   
   
               —
            
            
               tannulla d-Deċiżjoni Nru R/489/10 maħruġa fit-18 ta’ Novembru 2010 u nnotifikata fl-24 ta’ Novembru 2010 li permezz tagħha l-Awtorità tal-Ħatra ċaħdet l-appell;
            
         
               —
            
            
               tawtorizza t-trasferiment tar-rikorrenti minn grad AST7/1 għal AST7/2 b’effett retroattiv;
            
         
               —
            
            
               terga’ tiddetermina l-ammont tal-pensjoni tar-rikorrenti, billi żżied l-ammont b’madwar EUR 170 fix-xahar;
            
         
               —
            
            
               tordna lill-korp responsabbli mill-ħlas tal-pensjoni tar-rikorrenti tirrestitwixxi l-ammont dovut, ikkalkolat mill-1 ta’ Ġunju 2010 sad-data tar-riżoluzzjoni finali, flimkien mal-interessi, rivalutazzjoni u drittijiet statutorji oħra;
            
         
               —
            
            
               tqiegħed lill-Kummissjoni Ewropea taħt l-obbligu li tirrestitwixxi lir-rikorrenti l-ammonti, mhux dovuti, li hija ser tkun ħallset sad-data li fiha tingħata d-deċiżjoni tal-kawża preżenti, fir-rigward tal-għoti lura tad-drittijiet għall-pensjoni;
            
         
               —
            
            
               tikkundanna lill-Kummissjoni għall-ispejjeż.